钦定古今图书集成/明伦汇编/官常典/第340卷 > 熊远
## 钦定古今图书集成/明伦汇编/官常典/第340卷 > 熊远

按《晋书》本传，“远字孝文，豫章南昌人也。祖翘，尝为石
崇苍头，而性廉直有士风。黄门郎潘岳见而称异，劝
崇免之，乃还乡里。远有志尚，县召为功曹，不起，强与
衣帻，扶之使谒。十馀日，荐于郡，由是辟为文学掾。远
曰：‘辞大不辞小也’。固请留县。太守察远孝廉。属太守
讨氐、羌，远遂不行，送至陇右而还。后太守会稽夏静”
辟为功曹。及静去职，远送至会稽以归，州辟主簿别
驾，举秀才，除监军华轶司马，领武昌太守、宁远护军。
元帝作相，列为主簿。时传北陵被发，帝将举哀，远上
疏曰：“园陵既不亲行，承传言之者，未可为定。且园陵
非一，而直言侵犯远近，吊问答之，宜当有主。谓应更
遣使摄河南尹按行，得审问，然后可发哀，即宜命将
至洛，修复园陵，讨除逆类。”昔宋杀无畏，庄王奋袂而
起，衣冠相追于道，军成宋城之下。况此酷辱之大耻，
臣子奔驰之日。夫修园陵至孝也，讨逆叛至顺也，救
社稷至义也，恤遗黎至仁也。若修此四道，则天下响
应，无思不服矣。昔项羽杀义帝以为罪，汉祖哭之以
为义。刘项存亡，在此“一举。群贼豺狼，弱于往日；恶逆
之甚，重于丘山。大晋受命，未改于上；兆庶讴吟，思德于下。今顺天下之心，命貔貅之士，鸣檄前驱，大军后
至，威风赫然，声振朔野，则上副西土义士之情，下允
海内延颈之望矣。”属有杜弢之难，不能从。时江东草
创，农桑弛废，远建议曰：“立春之日，天子祈谷于上帝，
乃择元辰，载耒耜，帅三公九卿、诸侯、大夫躬耕帝籍，
以劝农功。《诗》云：‘弗躬弗亲，庶人不信’。自丧乱以来，农
桑不修，游食者多，皆由去本逐末故也。”时议美之。建
兴初，正旦将作，乐远谏曰：“谨按《尚书》，尧崩，四海遏密
八音。《礼》云：‘凶年天子彻乐减膳’。孝怀皇帝梓宫未反，
豺狼当涂，人神同忿。公明德茂亲，社稷是”赖。今杜弢
蚁聚湘川，比岁征行，百姓疲弊，故使义众奉迎，未举。
履端元日，正始之初，贡士鳞萃，南北云集，有识之士，
于是观礼公与国同体，忧容未歇。昔齐桓贯泽之会，
有忧中国之心，不召而至者数国，及葵丘自矜，叛者
九国。人心所归，惟道与义，将绍皇纲于既往，恢霸业
于来今，表道德之轨，阐忠“孝之仪，明仁义之统，弘礼
乐之本，使四方之士，退怀嘉则。今荣耳目之观，崇戏
弄之好，惧违《云》《韶》《雅》《颂》之美，非纳轨物，有尘大教。谓
宜设馔以赐群下而已。”元帝纳之，转丞相参军。是时，
琅琊国侍郎王鉴劝帝亲征杜弢远，又上疏曰：“皇纲
失统，中夏多故，圣主肇祚，远奉西都。梓宫外次，未反
园陵，逆寇”游魂，国贼未夷。明公忧劳，乃心王室，伏读
圣教，人怀慷慨。杜弢小竖，寇抄湘川，比年征讨，经载
不夷。昔高宗伐鬼方，三年乃克，用兵之难，非独在今。
伏以古今之霸王，遭时艰难，亦有亲征以隆大勋，亦
有遣将以平小寇。今公亲征，文武将吏，度支筹量，舟
舆器械，所出若足用者，然后可征。愚谓宜如前“遣五
千人，径与水军进征，既可得速，必不后时。昔齐用穰
苴，燕、晋退军；秦用王翦，克平南荆，必使督护得才，即
贼不足虑也。”会弢已平，转从事中郎，累迁太子中庶
子、尚书左丞、散骑常侍。帝每叹其忠，公谓曰：“卿在朝
正色，不茹柔吐刚，忠亮至到，可谓王臣也。吾所欣赖，
卿其勉之。”及中兴建，帝欲赐诸“吏投刺劝进者，加位
一等，百姓投刺者赐司徒吏，凡二十馀万。远以为秦、
汉因赦赐爵，非长制也。今按投刺者，不独近者情重，
远者情轻，可依汉法例，赐天下爵，于恩为普，无偏颇
之失，可以息检核之烦，塞巧伪之端。”帝不从。转御史
中丞。时尚书刁协用事，众皆惮之。尚书郎卢𬘭将入
直，遇协于大司马门外。协醉，使𬘭避之，𬘭不回。协令
威仪牵捽，𬘭堕马至协车前而后释。远奏免协官。时
冬雷电且大雨，帝下书责躬引过。远复上疏曰：“被庚
午诏书，以雷电震暴雨非时，深自克责，虽禹汤罪己，
未足以喻。臣暗于天道，窃以人事论之，陛下节俭敦
朴，恺悌流惠，而王化未兴者，皆群公卿士不能夙夜”
在公，以益大化，素餐负乘，秕秽明时之责也。今逆贼
猾夏，暴虐滋甚。二帝幽殡，梓宫未反，四海延颈，莫不
东望，而未能遣军北讨，仇贼未报，此一失也。昔齐侯
既败，七年不饮酒食肉，况此耻尤大，臣子之责，宜在
枕戈，为王前驱。若此志未果者，当上下克俭，恤人养
士，彻乐减膳，惟修戎事。陛下忧劳于“上，而群官未同，
戚容于下，每有会同，务在调戏，酒食而已，此二失也。
选官用人，不料实德，惟在白望，不求才干。乡举道废，
请托交行。有德而无力者退，修望而有助者进，称职
以违俗见讥，虚资以从容见贵。是故公正道亏，私涂
日开，强弱相陵，冤枉不理。”今当官者以理事为俗吏，
奉法为苛刻，尽礼为“谄谀，从容为高妙，放荡为达士，
骄蹇为简雅，此三失也。”世所谓三失者，公法加其身，
私议贬其非，转见排退，陆沉泥滓。时所谓三善者，王
法所不加，清论美其贤，渐相登进，仕不辍官，攀龙附
凤，翱翔云霄。遂使世人削方为圆，挠直为曲，岂待顾
道德之清涂，践仁义之区域乎？是以万机未整，风俗
伪薄，“皆此之由。不明其黜陟，以审能否，此则俗未可
得而变也。今朝廷群司，以从顺为善，相违见贬，不复
论才之曲直，言之得失也。”时有言者，或不见用，是以
朝少辩争之臣，士有禄仕之志焉。郭翼上书，武帝擢
为屯留令，又置谏官，所以容受直言，诱进将来，故人
得自尽，言无隐讳。任官然后爵之，位定然“后禄之。敷
奏以言，明试以功，车服以庸。”舜犹历试诸难，而今先
禄不试，甚违古意，乱之所由也。求才急于疏贱，用刑
先于亲贵，然后令行禁止，野无遗滞。尧取舜于仄陋，
舜拔贤于岩穴，姬公不曲绳于天伦，叔向不亏法于
孔怀。今朝廷法吏，多出于寒贱，是以章书日奏而不
足以惩物，官人选才而不“足以济事，宜招贤良于屠
钓，聘耿介于丘园。若此道不改，虽并官省职，无救弊
乱也。能哲而惠，何忧乎驩兜，何迁乎有苗？何畏乎巧
言令色孔壬，此官得其人之益也。”累迁侍中，出补会
稽内史。时王敦作逆，沈充举兵应之，加宁远将军，距
而不受，不输军资于充，保境安众为务。敦至石头，讽
朝廷征还，乃拜太常卿，加散骑常侍。敦深惮其正而
有谋，引为长史，数月病卒。远弟缙，名亚于远，为王敦